wickkiey/tamil-wikipedia-markdown huggingface dataset:
# சட்டி பனியன் கும்பல்

**சட்டி பனியன் கும்பல்** *(Chaddi Banian Gang)* என்பது இந்தியாவின் பஞ்சாப் மாநிலம் உட்பட பலபகுதிகளில் காணப்பட்ட ஏதோசில நபர்கள் ஒன்றுசேர்ந்து உருவான குற்றவியல் கும்பலைக் குறிக்கிறது. கச்சா பனியன் கும்பல் என்ற பெயராலும் இக்கும்பல் அழைக்கப்படுகிறது. இக்கும்பல் உள்ளாடைகள் மட்டுமே அணிந்து கொண்டு தாக்குதல் நிகழ்த்தக் கூடிய தீவிரவாத அமைப்பைச் சேர்ந்த கும்பலாகும். சட்டி , பனியன் என்று உள்ளூர் மொழியிலும், உள்காற்சட்டை (underwear) மற்றும் பனியன் (baniyan) என்று ஆங்கிலத்திலும் அழைக்கப்படும் இவற்றை உள்ளாடைகள் என்ற பொதுப் பெயரால் அழைக்கின்றனர  

## தாக்குதல்

5 முதல் 6 அல்லது 8 முதல் 10 பேராக இவர்கள் இயங்கினர். பகல் வேளையில் குர்தா, லுங்கி அணிந்து இரயில் நிலையம், பேருந்து நிலையம் அல்லது ஒரு குடியிருப்புப் பகுதியின் காலிமனை போன்ற பகுதிகளில் தங்கியிருப்பர். கூலியாட்கள், பிச்சைக்காரர்கள் போல சுற்றியலைந்து கொள்ளையடிக்க வேண்டிய வீடுகளை அடையாளம் காண்பார்கள். ஒரே நேரத்தில் பலவீடுகளை கொள்ளயடித்து முடிந்த பின்னர் வேறு ஊருக்குச் சென்று விடுவர். தடிகள், கோடாலிகள், கத்திகள் மற்றும் நாட்டு வெடிபொருட்கள் போன்ற ஆயுதங்களுடன் செல்லும் இவர்கள் சூறையாடும் வீட்டு உறுப்பினர்களைக் கட்டிப் போட்டு கொள்ளை சம்பவத்தை நிகழ்த்தினர்.  

சில சந்தர்ப்பங்களில் வாடகை வாகனங்களை எடுத்துக் கொண்டும் கொள்ளைக்கு இவர்கள் சென்றுள்ளனர். சில கோவில்களையும் இக்கும்பல் கொள்ளையடித்ததாக சந்தேகிக்கப்படுகிறது.  

## அடையாளம்

பல வழக்குகளில் இத்தகைய கும்பலில் பேசு பார்தி இனத்தைச் சேர்ந்த மலைவாழ் மக்கள் சிலர் உறுப்பினர்களாக இருந்துள்ளனர். சில வழக்குகளில் இவர்களுடன் சேர்ந்து வேறு பலரும் குற்றவாளிகளாக இருந்துள்ளனர்.  

## சம்பவங்கள்

1999 ஆம் ஆண்டு முதல் இவர்களின் அட்டூழியம் தொடர்பான செய்திகள் பதிவு செய்யப்பட்டுள்ளன. உத்தரகாண்ட், உத்தரப் பிரதேசம், மத்தியப் பிரதேசம், இராசத்தான் மற்றும் ஆந்திரப் பிரதேசம் முதலிய மாநிலங்களிலும் இவர்களுடைய கைவரிசைகள் நிகழ்ந்துள்ளன.  

## கைதுகள்

அபூர்வமாக இக்கும்பலைச் சேர்ந்தவர்கள் பிடிபடுவதுண்டு.  
அவர்கள் யாவரும் நாடோடிகள் என்று நம்பப்படுகிறது. போரிவாலியில் காவல் துறையினர் ஊடுருவி ஒருமுறை சட்டி பனியன் கும்பலை கைது செய்துள்ளனர்.  

## இவற்றையும் காண்க
- கலா கக்சா கும்பல்
# வலைவாசல்:மொழி



<div>  

<div>  

</div>  
2007 ஆம் ஆண்டு மே மாதம் 16 ஆம் தேதி கூடிய ஐக்கிய நாடுகள் பொதுச்சபை, 2008 ஆம் ஆண்டை **அனைத்துலக மொழிகள் ஆண்டு** என அறிவித்ததது.இது தொடர்பில் யுனெசுக்கோ எடுத்த தீர்மானத்துக்கு இணங்கவே இந்த அறிவிப்பு வெளியானது. மொழிகள் தொடர்பான விடயங்கள் யுனெசுக்கோவுக்குக் கல்வி, அறிவியல், சமூக மற்றும் மானிட அறிவியல்கள், பண்பாடு, தொடர்பாடல், தகவல் ஆகியவை தொடர்பில் வழங்கப்பட்டுள்ள ஆணைகளின் அடிப்படையாக அமைந்துள்ளதால், இந்நிகழ்வை யுனெசுக்கோவே முன்னணியில் நின்று செயல்படுத்தியது.  

ஐக்கிய நாடுகள் அவையிலும் அதன் அலுவலக மொழிகள் எல்லாவற்றுக்கும் சமமான வாய்ப்புக்களும், வளங்களும் வழங்கவேண்டும் என்றும், ஐக்கிய நாடுகள் அவையின் முக்கியமான பழைய ஆவணங்கள் அனைத்தையும் ஆறு அலுவலக மொழிகளிலும் மொழிபெயர்க்கும் வேலையை நிறைவாக்க வேண்டும் என்றும் ஐக்கிய நாடுகள் பொதுச் சபை செயலாளர் நாயகத்தைக் கேட்டுக்கொண்டது.  

மொழிகள் ஆண்டையொட்டிய செயல் திட்டங்கள் ஆய்வுகள், விழிப்புணர்வை ஏற்படுத்துதல், திட்டங்களுக்கு ஆதரவளித்தல், வலையமைப்புக்களை உருவாக்குதல், தகவல்களை வழங்குதல் போன்ற பல்வேறு வடிவங்களில் அமையலாம் என்று யுனெசுக்கோ அறிவுறுத்தியது.  
</div>  

<div>  

<categorytree>மொழிக் குடும்பங்கள்</categorytree>  
</div>  

<div>  

<div>**பெட்டகம்**</div>  

</div>  

</div>  

<div>  

- மொழி தொடர்பான புதிய கட்டுரைகளை உருவாக்கலாம்.
- மொழி தொடர்பான குறுங்கட்டுரைகளை விரிவுபடுத்தலாம்.
- மொழி தொடர்பான கட்டுரைகளை மேம்படுத்தி உதவலாம்.
- மொழி தொடர்பான படிமங்களை பதிவேற்றலாம்.
- மொழி தொடர்பான பகுப்புகளை ஒழுங்கமைத்து சீர்படுத்தலாம்.</div>

</div>  
</div>  

<div>**பெட்டகம்**</div>  

</div>  
</div>  

---

- 

fy:Tema:Wittenskip  
stq:Portoal:Wietenskup  
wo:Bunt: Xarala
# இராமாயணா தி எபிக்



இராமாயணா தி எபிக் 2010 ல் வளிவந்த இந்திய வரைகலை திரைப்படமாகும். இதனை இந்திய மாயா டிஜிட்டல் மீடியா தயாரித்திருந்தது.  

15 அக்டோபர் 2010ல் வார்னர் பிரதர்ஸ் வெளியிட்டது.  

## கதை
இராமன் பிறந்தது முதல், சீதையை மீட்க இராவணனுடன் போரிட்டு வென்றது வரை இப்படத்தில் கதையாக உள்ளது.
# வலைவாசல்:மொழி/Intro

**மொழி** (*language*) என்பது தொடர்பாடலுக்குப் பயன்படுகின்ற ஒரு முறைமை ஆகும். இது ஒரு தொகுதிக் குறியீடுகளையும், அவற்றை முறையாகக் கையாளுவதற்கான விதிமுறைகளையும் கொண்டுள்ளது. விஞ்ஞான ரீதியாக மொழியைப் பற்றிக் கற்றல் **மொழியியல்** எனப்படும்.  

மனிதருடைய மொழிகளில், ஒலியும், கை அசைவுகளும், குறியீடுகளாகப் பயன்படுகின்றன. இவ்வாறான ஒலிகளை எழுத்து வடிவமாக மாற்றமுடியும். ஆனால் சைகைகளை அவ்வாறு மாற்ற முடியாது. மனிதருடைய மொழிகளில் இக்குறியீடுகள் சொற்கள் என்றும், அவற்றைக் கையாள்வதற்கான விதிகள் இலக்கணங்கள் என்றும் அழைக்கப்படுகின்றன.  
---

</noinclude>
# வலைவாசல்:மொழி/உங்களுக்குத் தெரியுமா/புதன்

**தமிழ் மொழிக் குடும்பம்** என்பது தமிழ் – மலையாளம் மொழிகளின் ஒரு துணைக் குடும்பமாகும்.  

தமிழ் – மலையாளம் மொழிகள், தமிழ் – குடகு மொழிக் குடும்பத்தின் துணைப் பிரிவாகவும் தமிழ் – குடகு மொழிக் குடும்பம், தமிழ் - கன்னடம் மொழிக் குடும்பத்தின் துணைப் பிரிவாகவும் உள்ளன. தமிழ் - கன்னடம் மொழிக் குடும்பம், திராவிட மொழிக் குடும்பத்தின் துணைப் பிரிவுகளுள் ஒன்றான தென் திராவிட மொழிக் குடும்பத்தின் உட்பிரிவுகளுள் ஒன்றாகும்.
# வலைவாசல்:மொழி/சிறப்புப் படங்கள்/புதன்

## அரபு எழுத்தணி வகைகள்
அரபு எழுத்தணிக்கலைகள் பல்வேறுபட்ட முறைகளில் எழுதப்படுகின்றன. கூபிக், நாஸ்க், தூலுத், தவ்கி என்பன இவற்றுள் சிலவாகும். புனித அல்குர்ஆன் அதிகமாக கூபிக் முறையில் எழுதப்படுகின்றது. படித்த முஸ்லிம்கள் நாஸ்க் முறையை பயன்படுத்துகின்றனர்.தூலுத் முறையானது அலங்கார முறையாக காணப்படுவதுடன், இம்முறை தலைப்புக்கள் எழுதப்பயன்படுத்தப்படுகின்றன.  
<table>  
<tr>  
<td></td>  
<td> </td>  
</tr>  
<tr>  
<td>  
</td>  
<td>வின் கொடி ]]</td>  
</tr>  

</table>
# அமர் சிங் சம்கிலா


**அமர் சிங் சம்கிலா** (*Amar Singh Chamkila*) என பொதுமேடைகளில் பரவலாக அறியப்படும் **தன்னி ராம்** (*Dhanni Ram*, 21 சூலை 1961 – 8 மார்ச் 1988), புகழ்பெற்ற பஞ்சாபி பாடகரும் பாடலாசிரியரும் இசைக்கலைஞரும் இசையமைப்பாளரும் ஆவார். அமர்சிங் சம்கிலா தனது மனைவி அமர்ஜ்யோத்துடன் இணைந்து பாடி வந்தார். இருவரும் மார்ச் 8, 1988இல் அடையாளம் காணபடாத இளைஞர்களால் சுட்டுக் கொல்லப்பட்டனர்.  

பஞ்சாபின் மிகச் சிறந்த மேடைப் பாடகர்களில் சம்கிலா ஒருவராகத் திகழ்ந்தார். தான் வளர்ந்த பஞ்சாபி சிற்றூர் வாழ்க்கையின் தாக்கம் இவரது இசையில் தெரிந்தது. பொதுவாக திருமணத்திற்கப்பாற்பட்ட பாலுறவு, வயதுக்கு வருதல், குடித்தல், போதைமருந்துப் பயன்பாடு, பஞ்சாபி ஆண்களின் ஆண்மை குறித்த பாடல்களைப் பாடி வந்தார். இதனால் இவரது பாடல்கள் மிகவும் விரசமாக இருப்பதாக சர்ச்சைகள் எழுந்தன. இவரது விசிறிகள் இவரது பாடல்கள் உண்மையான பஞ்சாபிப் பண்பாட்டையும் பஞ்சாபி சமூகத்தையும் பிரதிபலிப்பதாக கூறினர்.  

இவரது தொகுப்பில் "பெக்லே லால்கரே நால்" என்ற பாடலும் பக்திப் பாடல்களான "பாபா தேரா நான்கானா", "தல்வார் மே கல்கிதர் தி"யும் மிகவும் புகழ் பெற்றவை. இவர் எழுதி, ஆனால் பாடாத, "ஜட் தி துஷ்மனி" என்ற பாடல் மற்ற பல பஞ்சாபிக் கலைஞர்களால் பாடப்பட்டு பரவலான பாராட்டைப் பெற்றுள்ளது.  

இந்தியத் திரைப்பட இசையமைப்பாளர் அமித் திரிவேதி சம்கிலாவை "பஞ்சாபின் எல்விஸ் பிரெஸ்லி" எனப் புகழ்ந்துள்ளார்.  

பிரித்தானிய இந்திய இசைக்கலைஞர் *பஞ்சாபி எம்சி* சம்கிலாவின் இசையின் தாக்கத்தால் இசைத்துறைக்கு வந்ததாக குறிப்பிட்டுள்ளார்.  
## மேற்சான்றுகள்
# 1574



ஆண்டு **1574** (**MDLXXIV**) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி &ndash; போலந்தில் சமய சுதந்திரத்தை அறிமுகப்படுத்தும் வார்சா உடன்பாடு எழுதப்பட்டது.
- சனவரி 28 &ndash; உயர்குடிகளுக்கு எதிராக குரோவாசிய-சுலோவீனிய உழவர் கிளர்ச்சி ஆரம்பமானது. பெப்ரவரி 15 இல் இது வன்முறைகள் மூலம் அடக்கப்பட்டது. கிளர்ச்சித் தலைவர் மத்திசா கூபெக் சாகிரேப் நகரில் பொதுவில் தூக்கிலிடப்பட்டார்.
- மே 11&ndash;16 &ndash; பிரான்சின் மூன்றாம் என்றி போலந்து-லித்துவேனியாவின் அரசராகத் தேர்ந்தெடுக்கப்பட்டார்.
- சீனாவின் பீங்கான், பட்டு ஆகியவற்றுக்காக வெள்ளியை ஏற்றி வந்த முதலாவது எசுப்பானியக் கப்பல் பிலிப்பீன்சு, மணிலாவை வந்தடைந்தது.
- போர்த்துக்கீசர் மாலைத்தீவுகளில் இருந்து வெளியேற்றப்பட்டனர்.

## பிரப்புகள்
- சனவரி 10 &ndash; சைமன் மாரியசு, செருமானிய வானியலாளர் (இ. 1624)

## இறப்புகள்
- செப்டம்பர் 1 - குரு அமர் தாஸ், 3வது சீக்கிய குரு (பி. 1479)
# சவுதி அரேபிய நாட்டுப்பண்

**சவுதி அரேபிய நாட்டுப்பண்** ( **National Anthem of The Kingdom Saudi Arabia** ) அதிகாரப்பூர்வமாக 1950 ஆண்டு பாடல் வரிகளின்றி ஏற்கப்பட்டு, முப்பது ஆண்டுகள் சொற்களின்றி இசைவடிவம் மட்டும் இருந்தது.  மீண்டும் 1984 இல் பாடல்வரிகளுடன் ஏற்கப்பட்டது. இதன் மூல இசையமைப்பாளரான அப்துல் ரகுமான் அல் கதீப் (عبد الرحمن الخطيب) 1947 ஆண்டு இசையமைத்தார். இந்த முல இசைக்கு செராஜ் ஒமர்  (سراج عمر) என்பவரால் வாத்திய இசை சேர்க்கப்பட்டு, இப்ராகிம் கஃபாஜியின்  (إبراهيم خفاجي) பாடல்வரிகள் சேர்க்கப்பட்டன.  

## வரிகள்
| سارعي

للمجد والعلياء

مجدي لخالق السماء

وارفعي الخفاق أخضر

يحمل النور المسطر

رددي الله أكبر

يا موطني

موطني

قد عشت فخر المسلمين

عاش المليك

للعلم

والوطن | :சார் இ
:லி இ மஜ்தி வி அல்யா,
:மஜ்ஜி தீலி க்காலிக்கி ஸ் சாமா!
:வர்ஃபா இ இகஃபாக்கா அதர்
:யஹ்மில் உன்னுராஇ முசட்டர்
:ரட்திதி அல்லாஹு அக்பர்,
:யா மல்தனி!
:மவ்தனி,
:க்கட் இஸ்டஃபக்ரஇ இ முஸ்லிமின்
:அஷ் அல் மாலிக்
:லி இ ஆலம்
:வா இ வத்தான்! | :விரைவு கொள் மகிமைக்கும் தலைமைக்கும்;
:சொர்கத்தின் கர்த்தாவை மகிமைப்படுத்து,
:பச்சைக் கொடியை உயர்த்து!
:வழிகாட்டுதலைப் பிரதிபலிக்கும்
:எழுப்பட்ட ஒளியைச் சுமந்தவாறு,
:திரும்பச் சொல் அல்லாகு அக்பர்
:ஓ என் நாடே!
:என் நாடே,
:முஸ்லீம்கள் பெருமையாக வாழு!
:மன்னர் நீடு வாழ்க
:நம் கொடிக்காக
:தாயகத்துக்காக! | } |
| --- | --- | --- | --- |
# துணை இயந்திரத் துப்பாக்கி

கெக்லர் அண்ட் கோக் எம்பி5 துணை இயந்திரத் துப்பாக்கியுடன் காணப்படுகின்றனர்.]]  
**துணை இயந்திரத் துப்பாக்கி** அல்லது **உப இயந்திரத் துப்பாக்கி** (*submachine gun* [*SMG*]) என்பது சிறு கைத்துப்பாக்கி வெடியுறைகளைச் சுடுவதற்காக உருவாக்கப்பட்ட வளி குளிராக்கல், தாளிகை மூலம் வழங்கும், தானியக்க குறும்மசுகெத்து ஆகும். ஆங்கிலத்தில் வழங்கப்படும் சொல்லான "*submachine gun*" என்பது தொம்சன் துணை இயந்திரத் துப்பாக்கி கண்டுபிடிப்பாளரான யோன் ரி. தொம்சன் என்பவரால் அறிமுகப்படுத்தப்பட்டது.  

முதல் உலகப் போர் (1914–1918) காலத்தில் துணை இயந்திரத் துப்பாக்கி உருவாக்கப்பட்டது. இரண்டாம் உலகப் போர் (1939–1945) காலத்தில் அது உச்சநிலையை அடைந்து, மில்லியன் கணக்கில் அவை உருவாக்கப்பட்டன. போரின் பின் புதிய வடிவமைப்புக்கள் கிட்டத்தட்ட ஒவ்வொரு வாரமும் வெளியாகின. ஆயினும், 1980 களில் அது குறைவடைந்தது. ஆயினும், துணை இயந்திரத் துப்பாக்கிகள் சில சிறப்பு படைகளினால் பயன்படுத்தப்படுகிறது. அவற்றின் சிறிய அளவு, ஒலிக் குறைப்பு என்பவற்றால் அவை இன்னும் பயன்படுத்தப்படுகிறது.
# கன்சாய் பன்னாட்டு வானூர்தி நிலையம்


**கன்சாய் பன்னாட்டு வானூர்தி நிலையம்** (*Kansai International Airport*)(<span lang="ja">関西国際空港</span><span>,</span> *Kansai Kokusai Kūkō*<sup><span>?</span></sup>) <span>(</span>IATA<span>: </span>**KIX**<span>,</span>&nbsp;ICAO<span>: </span>**RJBB**<span>)</span> என்பது சப்பான் நாட்டின் கன்சாய் மாகாணத்தில் உள்ள ஒரு பன்னாட்டு வானூர்தி நிலையமாகும். இது ஒரு செயற்கை தீவில் அமைக்கப்பட்டுள்ளது. இதுதான் உலகிலேயே கடலில் அமைக்கப்பட்ட முதல் வானூர்தி நிலையமாகும். இது ஒசாகா வளைகுடாவின் மையத்தில், ஒசாகா நிலையத்தின் தென்மேற்கில் தொலைவில் அமைந்துள்ளது, இதன் அருகில் மூன்று நகராட்சிகள் அமைந்துள்ளன அவை இசுமிசானோ (வடக்கு), சின்னான் (தெற்கு), தாஜிரி (மையம்), ஆகும். இது ஒன்சூ கரையில் இத்தாலிய கட்டடக்கலை நிபுணரான ரென்கோ பியானோ என்பவரின் வடிவமைப்பால் கட்டப்பட்டது. இந்த வானூர்தி நிலையத்தின் மொத்தப் பரப்பளவு 4 லட்சத்து 53 ஆயிரத்து 993 சதுர மீட்டர். உயரம் 36.64 மீட்டர். ஒரு அடித்தளமும், நான்கு மேல் தளங்களுடனுத் இந்த வானூர்தி நிலையம் கட்டப்பட்டுள்ளது. 1987 ஆம் ஆண்டு வானூர்தி நிலையத்துக்கான கட்டுமானப் பணிகள் தொடங்கின.  

கடலில் வானூர்தி நிலையத்தை கட்ட திட்டமிட்ட பகுதியில் கடல் நீரை வெளியேற்றிவிட்டு, கல் மற்றும் மண்ணைக் கொண்டு நிரப்பும் முறையில் கட்டுமானப் பணிகள் நடந்தன. இதற்காக சப்பானில் உள்ள மலைக் குன்றுகள் தகர்க்கப்பட்டு மண்ணும் கல்லும் கடலில் கொட்டப்பட்டன. மண்ணை நிரப்பும் பணிகள் முடிந்த பிறகு கட்டடம் கட்டும் பணிகள் 1991 ஆம் ஆண்டு ஏப்ரல் மாதம் தொடங்கியது.  
கடல் மேலே பிரம்மாண்டமாக அமைக்கப்பட்ட இந்த விமான நிலையத்தை உருவாக்க அப்போது 67 ஆயிரத்து 500 கோடி ரூபாய் செலவிடப்பட்டது. இந்த நிலையம் பணிகள் முடிந்து 1994 செப்டம்பர் 4 அன்று திறக்கப்பட்டது. இது ஒசாகா நகரத்துக்கு அண்மையில் உள்ளது.  

இந்த நிலையம் பன்னாட்டு நிலையமாக செயல்படுகிறது. அனைத்து நிப்பான் ஏர்வேஸ் , ஜப்பான் ஏர்லைன்ஸ் , நிப்பான் சரக்கு விமானங்கள் போன்ற வானூர்திகள் இங்கு இயக்கப்படுகின்றன.  
இது சப்பானியர்களால் கான்கு *Kankū* (<span lang="ja">関空</span><sup><span>?</span></sup>) என பேச்சுவழக்கில் அழைக்கப்படுகிறது.
# சுவாமி நாராயண்

**சுவாமிநாராயண்** (3 ஏப்ரல் 1781 - 1 சூன் 1830) என்பவர், இந்து சமயத்தில் அண்மைக் காலத்தில் உருவான பிரிவுகளில் ஒன்றான சுவாமிநாராயண் இந்து சமயப் பிரிவின் நிறுவனர் ஆவார். இவரை **சகசநாத் சுவாமி** என்ற பெயரிலும் அழைப்பர். இந்தியாவின் உத்தரப் பிரதேச மாநிலத்தில் உள்ள சப்பையா என்னும் ஊரில் 1781 ஆம் ஆண்டில் பிறந்த இவரது இயற்பெயர் கண்சியாம் பாண்டே. 1792ல், இவரது 11 ஆவது வயதில் இந்தியாவின் பெரும் பகுதிகளை உள்ளடக்கிய யாத்திரை ஒன்றை ஆரம்பித்தார். ஏழு ஆண்டுகள் எடுத்த இந்த யாத்திரையின் போது இவர் நீலகண்டர் என்னும் பெயரைப் பெற்றார்.  

மேற்சொன்ன யாத்திரையின்போது பல்வேறு சமுதாய நலனுக்கான செயற்பாடுகளில் இவர் ஈடுபட்டார். இந்தப் பயணம் முடிந்து ஏறத்தாழ 10 ஆண்டுகளின் பின்னர், 1799ம் ஆண்டளவில் குசராத் மாநிலத்தில் குடியேறினார். 1800ல் இவரது குருவான சுவாமி இராமானந்தர் என்பவரால் உத்தவ் சம்பிரதாயம் என்னும் அமைப்பினுள் ஏற்றுக்கொள்ளப்பட்டார். இங்கே அவருக்கு சகசநாத் சுவாமி என்னும் பெயர் வழங்கப்பட்டது. இவரது குரு இறக்குமுன், உத்தவ் சம்பிரதாயத்தின் தலைமைப் பொறுப்பை சகசநாத் சுவாமிக்கு அளித்தார். சகசநாத் சுவாமி கூட்டமொன்றைக் கூட்டி சுவாமிநாராயண் மந்திரத்தைக் கற்பித்தார். இதிலிருந்து இவர் சுவாமிநாராயண் என்னும் பெயர் பெற்றார். உத்தவ் சம்பிரதாயமும் சுவாமிநாராயண் சம்பிரதாயம் என்ற பெயரைப் பெற்றது  

## இளமைக்காலம்

சுவாமிநாராயண், 3 எப்ரல் 1781ல், இந்தியாவின் இந்தி பேசும் பகுதியில், அயோத்திக்கு அருகில் உள்ளதும், உத்தரப் பிரதேசத்தைச் சேர்ந்ததுமான சப்பையா என்னும் ஊரில் பிறந்தார். சர்வாரியா பிராமணக் குடும்பத்தைச் சேர்ந்த இவரது தந்தையார் அரிப்பிரசாத் பாண்டே, தாயார் பிரேமாவதி பாண்டே. தந்தையார் தர்மதேவர் என்ற பெயராலும், தாய் பக்திமாதா அல்லது மூர்த்திதேவி ஆகிய பெயர்களாலும் பொதுவாக அறியப்பட்டனர். சுவாமிநாராயணுக்கு ராம்பிரதாப் பாண்டே என்னும் பெயர்கொண்ட ஒரு அண்ணனும், இச்சாராம் பாண்டே என்னும் ஒரு தம்பியும் இருந்தனர். ஏழு வயதிலேயே சுவாமிநாராயண், வேதங்கள், உபநிடதங்கள், புராணங்கள், இராமாயணம், மகாபாரதம் உள்ளிட்ட பல சமய நூல்களில் புலமை பெற்றிருந்ததாகச் சொல்லப்படுகிறது.  

## யாத்திரை

பெற்றோர் இறந்த பின்னர் கண்சியாம் பாண்டே 29 யூன் 1792ல், தனது 11 ஆவது வயதில் வீட்டை விட்டு வெளியேறினார். நீலகண்டர் என்னும் பெயருடன் இந்தியாவின் பெரும் பகுதியிலும், நேபாளத்தின் சில பகுதிகளிலும் யாத்திரை மேற்கொண்டார். இந்து மெய்யியலின் முக்கியமான பிரிவுகளான வேதாந்தம், சாங்கியம், யோகம், பஞ்சராத்திரம் ஆகியவற்றைச் சரியாக விளங்கிக்கொண்டு செயற்படும் ஆசிரமம் அல்லது துறவிமடங்களைக் கண்டறிவதே இவரது நோக்கமாக இருந்தது. இத்தகைய ஆசிரமங்களைக் கண்டறிவதற்காக பின்வரும் ஐந்து கேள்விகளைக் கேட்டார்.  

1. சீவன் என்பது என்ன?
1. ஈஸ்வரன் என்பது என்ன?
1. மாயை என்பது என்ன?
1. ஆத்மா என்பது என்ன?
1. பரப்பிரம்மம் என்பது என்ன?

தனது யாத்திரையின்போது, கோபால் யோகி என்னும் வயதான யோகி ஒருவரிடம் ஒன்பது மாதங்களில் அட்டாங்க யோகாவைக் கற்றார்.  
நேபாளத்தில் மன்னர் ராணா பகதூர் ஷாவைச் சந்தித்த நீலகண்டர் மன்னருக்கிருந்த தீர்க்க முடியாத வயிற்று நோயைக் குணப்படுத்தியதாகச் சொல்லப்படுகிறது. நீலகண்டரின் வேண்டுகோளுக்கு இணங்க மன்னர் தான் சிறையில் இட்டிருந்த துறவிகள் பலரை விடுவித்தாராம். நீலகண்டர் பூரியில் உள்ள சகந்நாத் கோயிலுக்கும், பத்திரிநாத், இராமேசுவரம், நாசிக், துவாரகை, பந்தர்பூர் ஆகிய இடங்களிலுள்ள கோயில்களுக்கும் சென்றார். இராமானந்த சுவாமியைச் சந்திப்பதற்காக அங்கேயே தங்கியிருந்த நீலகண்டர் சில மாதங்களுக்குப் பின்னர் இராமானந்த சுவாமியைச் சந்தித்தார்.  

## இதனையும் காண்க
- அக்சர்தாம் கோயில்
- சுவாமிநாராயண் கோயில்களின் பட்டியல்
# பாபுசிவன்


**பாபுசிவன்** (4 நவம்பர் 1964 - 16 செப்டம்பர் 2020) ஓர் இந்தியத் தமிழ்த் திரைப்பட இயக்குநர் ஆவார். இவர் தமிழ்நாட்டின் சென்னையைச் சேர்ந்தவர். தொடக்கத்தில் இயக்குநர் தரணியிடம் உதவி இயக்குநராகப் பணியாற்றினார். பின்னர் 2009 ஆவது ஆண்டில் விஜய் நடித்த வேட்டைக்காரன் திரைப்படத்தை இயக்கியதன் மூலமாக தமிழ்த் திரைப்படத்துறையில் இயக்குநராக அறிமுகமானார்.  

## திரைப்பட விபரம்
| ஆண்டு | திரைப்படம் | பங்காற்றியது | மொழி | குறிப்புகள் |
| --- | --- | --- | --- | --- |
| 2008 | *குருவி* | தமிழ் | வெற்றி |  |
| 2009 | *வேட்டைக்காரன்* | தமிழ் | வெற்றி | } |
# மறைசுடு மரைகுழல் துப்பாக்கி

பயன்படுத்தும் 7.62×51மிமீ எம்40 மறைசுடு நீள் துப்பாக்கி.]]  
மறைசுடு நீள் துப்பாக்கி ஒரு சடப்பொருள் எதிர்ப்பு நீள் துப்பாக்கியாகப் பயன்படுத்தப்படுகிறது.]]  

**மறைசுடு நீள் துப்பாக்கி** அல்லது **தொலைகுறித் துப்பாக்கி** (*sniper rifle*) என்பது ஆள் கொண்டு செல்லக்கூடிய, உயர் துல்லியமான, தோளில் வைத்து சுடும் மரைகுழல் துப்பாக்கி ஆகும். இது படைத்துறை அல்லது சட்ட அமுலாக்கலுக்காக பயன்படுத்தப்படுவதும், சிறிய ஆயுதங்களைவிட நீண்ட தூரத்திற்கு அதிக துல்லியத்துடன் சுடக்கூடியவாறு வடிவமைக்கப்பட்டுள்ளது. மறைசுடு நீள் துப்பாக்கி உயர் அளவு துல்லியத்துக்காக உருவாக்கப்பட்டதும், தொலைக்காட்டி காண்குறி இணைக்கப்பட்டு, மைய வெடி வெடியுறையைக் கொண்டதுமான ஆயுதமாகவுள்ளது.  

வைட்வேத் நீள் துப்பாக்கி உலகின் முதலாவது நீண்ட தூர மறைசுடு நீள் துப்பாக்கியாக விவாதத்திற்கு இடமின்றிக் கருதப்படுகிறது. முக்கியமான பிரித்தானியப் பொறியியலாளரான சேர் யோசப் வைட்வேத் அதனை வடிவமைத்திருந்தார். அதில் வழமையான சுடுகுழாய்க்குப் பதிலாக திருகிய அறுகோணம் கொண்ட குழாயினைப் பயன்படுத்தியிருந்தார்.
# ஜலந்தர் நகரம் தொடருந்து நிலையம்



**ஜலந்தர் நகரம் தொடருந்து நிலையம் **, இந்திய மாநிலமான பஞ்சாபின் ஜலந்தர் நகரத்தில் அமைந்துள்ளது.ஜலந்தர் நகரம் தொடருந்து நிலையம் உயரத்தில் உள்ளது.  
## வரலாறு
1870 இல் சிந்து , பஞ்சாப், தில்லி இரயில்வே ஒருங்கிணைந்து அமிர்தசரஸ்- அம்பாலா - சஹரன்பூர் - காசியாபாத் வழித்தடத்தில்  
நீளத்தில் பாக்கித்தானின் மூல்தான் மற்றும் தில்லிக்கும் தொடருந்து பாதை அமைத்தது.  
முகேரியன் மற்றும் ஜலந்தர் நகரம் தொடருந்து பாதை 1915 -ல் கட்டப்பட்டது.  

## பயணிகள்
இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.
# ஜி. கோவிந்தராயுலு

**ஜி. கோவிந்தராஜுலு நாயுடு** (*G. Govindarajulu Naidu*) பழம்பெரும் திரைப்பட இசையமைப்பாளர் ஆவார். தமிழ், தெலுங்கு மொழித் திரைப்படங்களுக்கு இவர் இசையமைத்துள்ளார். ஜி. ராமநாதன், எஸ். வி. வெங்கட்ராமன், எஸ். எம். சுப்பையா நாயுடு ஆகியோருக்கு முன்னவராக திரையிசையுலகில் குறிப்பிடத்தக்கவராக விளங்கியவர்.  

இவரின் இசையமைப்பில் திருச்சி லோகநாதன், எம். எல். வசந்தகுமாரி, சி. எஸ். ஜெயராமன், பி. லீலா, ஜிக்கி, டி. வி. ரத்தினம், ஏ. பி. கோமளா, ஏ. எம். ராஜா, கண்டசாலா ஆகியோர் பாடல்களைப் பாடியுள்ளனர்.  

## இசையமைத்த சில பாடல்கள்
- *காலமெனும் சிற்பி செய்யும் கவிதைத்தாய் கோயிலடா..* (மனிதனும் மிருகமும், பாடியவர்: சி. எஸ். ஜெயராமன்)
- *ஓய்வில்லாத உலகத்திலே ஒரே கொண்டாட்டம்* (பாடியோர்: எம். எம். மாரியப்பா, சி. ௭ஸ். ஜெயராமன்)
- *இமயமலைச் சாரலிலே* (எம். எல். வசந்தகுமாரி)
- *சொக்குதே மனம்* (பாக்தாத் திருடன்)
- *கற்க கசடறக் கற்பவை* (ராஜபக்தி, டி. ௭ஸ். பகவதி, ௭ம். ௭ல். வசந்தகுமாரி)

## இசையமைத்த தமிழ்த் திரைப்படங்கள்
கோவிந்தராஜுலு இசையமைத்த தமிழ்த் திரைப்படங்கள் சில இங்கு பட்டியலிடப்பட்டுள்ளன:  

1. சதி அனுசுயா (1937)
1. ராஜபக்தி (1937)
1. வேணுகானம் (1941)
1. விஜயலட்சுமி (1946)
1. நம் நாடு (1949)
1. அந்தமான் கைதி (1951)
1. மனிதனும் மிருகமும் (1953)
1. கள்வனின் காதலி (1955 திரைப்படம்)
1. மாய மனிதன் (1958)
1. பத்தரைமாத்து தங்கம் (1959)
1. பாக்தாத் திருடன் (1960)
1. சிறீ கந்த லீலா
1. சந்திரிகா
# நிகாங்


**நிகாங்** (*Nihang*,, *நிஹாங்*) ஆயுதமேந்திய சீக்கிய ஒழுங்காகும். இவர்கள் **அகாலி** (நேரடிப் பொருள்: "காலத்தை வென்றவர்கள்") என்றும் குறிப்பிடப்படுகின்றார்கள். நிகாங் குழுவினர் ஃபதேசிங்கின் வழியைப் பின்பற்றியவர்கள், அவரணிந்த உடைகளைப் போன்றே உடுத்துகின்றனர் என்று சிலரும் குரு அர்கோவிந்த் உருவாக்கிய "அகால் சேனை"யிலிருந்து (நேரடிப் பொருள்: அழிவற்றவர்களின் படை) வந்தவர்கள் என்று சிலரும் கருதுகின்றனர். துவக்க கால சீக்கிய இராணுவ வரலாற்றில் நிகாங்கினர் பங்கு குறிப்பிடத்தக்கதாக இருந்தது; தங்களைவிட எண்ணிக்கையில் கூடிய எதிரிகளையும் வெற்றி பெற்றதற்காக அறியப்படுகின்றனர். போர்க்களங்களில் இவர்களது வீரமும் தயவின்மையும் பெரிதும் புகழப்படுகின்றது. ரஞ்சித் சிங்கின் கரந்தடிப் போர் அணிகள் நிகாங்குகளை வைத்தே உருவாக்கப்பட்டது.  

## ஆயுதங்களும் ஆடைகளும்
நிகாங் ஒருவர்.]]  
வழமையாக நிகாங் ஆடை *சிவ சுவரூபா* எனப்படுகின்றது: இதன் பொருள் "சிவனின் தோற்றம்" என்பதாகும். சிவனின் தோல்நிறத்தை ஒட்டி மின்சார நீலத்தில் ஆடை அணிந்துள்ளனர்; மணிக்கட்டுகளில் இரும்பு வளையல் அணிந்துள்ளனர் (*சங்கி கரா*); உயரமான கூம்புவடிவ தலைப்பாகைகளில் இரும்பு வளையங்கள் (*சக்கரம்*) வரிசையாக உள்ளன; அனைவரும் மரபார்ந்த வாளையும் (*கீர்ப்பன்*) வைத்துள்ளனர். முழுமையாக ஆயுதமேந்திய நிலையில் வலது இடையில் வளைந்த தல்வாரையோ நேரான *கண்டா*வையோ வைத்திருப்பர்; இடது இடையில் *கட்டார்* எனப்படும் வாளை வைத்திருப்பர்; எருமைத் தோலாலான கேடயத்தை (*தாலா*) முதுகிலும், பெரிய சக்கரத்தையும் இரும்புச் சங்கிலியையும் கழுத்திலும் கொண்டிருப்பர். போர்க்காலங்களில் நிகாங்கின் உடலில் இருக்கும் இவை அவர் வைத்திருக்கும் ஆயுதத்தை இழக்கும்வரை நீக்கப்படாது. உதைக்கும்போது காயமேற்படுத்துவதற்காக காலணிகளின் கால்விரல் பகுதி இரும்பினால் கூர்மையாக இருக்கும்.  

இவர்களது உயரமான தலைப்பாகைகளாலும் தனிப்பட்ட போர் வளையங்களாலும் பெரிதும் அறியப்படுகின்றனர். அவர்களது தலைப்பாகைகள் உச்சியில் கூர்மையாக இருக்கும். இங்கு திரிசூலம் செருகப்பட்டிருக்கும். இதன்மூலம் அருகில் வந்த எதிரியை குத்த முடியும். இன்றும், நிகாங் ஐந்து ஆயுதங்களின் --சக்கரம், கண்டா (வாள்), கருடு (கத்தி), கீர்ப்பன், தீர் (அம்பு) -- சிறுநகல்களை தங்கள் தலைப்பாகைகளில் அணிகின்றனர்.  

## மேற்சான்றுகள்

- *தாசம் கிரந்த் *,தாசம் கிரந்த் வலைத்தளம்
- ''Book review of the Nihang book The Beloved Forces of the Guru
- "Tribes and Castes of Punjab and N.W. Frontier Province" by H.A. Rose (1892)
- Bhai Sahib Amrit Pal Singh 'Amrit' has presented well-researched articles on Nihangs on his website
- www.Budhadal.com
# மரைகுழல் துப்பாக்கி



**மரைகுழல் துப்பாக்கி** அல்லது **புரிகுழல் துமுக்கி** (*rifle*) என்பது ஒரு சுடுகலன் ஆகும். இது தோளில் வைத்து சுடுவதற்கு ஏற்றவாறு வடிவமைக்கப்பட்டதும், அதன் குழலில் சுருளை வடிவில் புரி குடையப்பட்டிருக்கும். சுருக்கமாக, நீளமான குழாயும், அதன் உள்ளே சுருளை வடிவப் புரி குடையப்பட்டது மரைகுழல் துப்பாக்கி எனப்படும்.  

இதில் ஊந்தி வீசப்படும் கணை அல்லது தோட்டா ஆயுதத்தின் அச்சுத் தொடர்பு சுழற்சியை வெளிப்படுத்தும். அது குழலைவிட்டு வெளியேறுகையில், சுழற்சியிலில் நிலைத்தன்மையையும் தடுமாற்றத் தடுத்தலையும் அமெரிக்கக் காற்பந்தாட்டம் அல்லது ரக்பி காற்பந்து பந்துகள் எறியப்படும்போது நடந்துகொள்வதுபோல் அதன் சுழற்சி உதவி செய்கிறது. நீள் துப்பாக்கிகள் போர், வேட்டையாடுதல், குறி பார்த்துச் சுடுதல் ஆகியவற்றில் பயன்படுத்தப்படுகின்றன.  

### மரைகுழல் துப்பாக்கி வகைகள்

- இயக்க அடிப்படையில்
  - வான் துப்பாக்கி
  - தானியக்க மரைகுழல் துப்பாக்கி
  - ஆணி இயக்கம்
  - இரட்டை மரைகுழல் துப்பாக்கி
  - நெம்புகோல் இயக்கம்
  - பிற்தாக்கமற்ற மரைகுழல் துப்பாக்கி
  - மீளவும் இயங்கும் மரைகுழல் துப்பாக்கி
  - கோல்ட் மரைகுழல் துப்பாக்கி
  - அரைத் தானியக்க மரைகுழல் துப்பாக்கி
  - குறுகிய குழல் மரைகுழல் துப்பாக்கி
  - ஸ்பென்சர் மரைகுழல் துப்பாக்கி

- பாவனை அடிப்படையில்
  - சடப்பொருள் எதிர்ப்பு மரைகுழல் துப்பாக்கி
  - கவச வாகன எதிர்ப்பு மரைகுழல் துப்பாக்கி
  - தாக்குதல் மரைகுழல் துப்பாக்கி
  - போர் மரைகுழல் துப்பாக்கி
  - குறும்மசுகெத்து
  - குறிப்பிட்ட குறிதவறாது சுடுபவர் மரைகுழல் துப்பாக்கி
  - யானை மரைகுழல் துப்பாக்கி
  - நீள் துப்பாக்கி
  - தனிப்பட்ட பாதுகாப்பு ஆயுதம்
  - ஸ்கவுட் மரைகுழல் துப்பாக்கி
  - மறைசுடு மரைகுழல் துப்பாக்கி
# கால்சா

சீக்கிய வீரர்கள்]]  

காலத்தில் அகாலி தாப்பா சிங், துவக்க கால கால்சா போர்வீரர்]]  

**கால்சா** (*Khalsa*, ) அனைத்து அனுமதிக்கப்பட்ட சீக்கியர்களின் தொகுப்பு அமைப்பாகும்; இதன் பிரதிநிதியாக ஐந்து அன்புக்குரியவையாக உள்ளன. இதனை *குரு பாந்த்* (குருவின் பாதை) எனவும் இறுதியான காலத்திற்குமான குரு/சீக்கியர்களின் தலைவர் எனவும் கூறலாம். கால்சா என்ற சொல்லிற்கு "இறைமை/கட்டற்ற" எனப் பொருள்படும். மற்றொரு மொழிபெயர்ப்பாக "தூய்மை/உண்மையான" எனலாம். மார்ச் 30, 1699இல் பத்தாவது சீக்கிய குரு குரு கோவிந்த் சிங் துவக்கினார். அது முதல் காலத்திற்குமான சீக்கியத் தலைமையாக கால்சா அமைந்தது; "குரு பாந்த்" என பட்டம் வழங்கப்பட்டு ஆன்மீகத் தலைமை குரு கிரந்த் சாகிப்பிற்கு மாற்றப்பட்டது. கால்சா சீக்கிய சமூகத்தின் அனைத்து செயலாக்க, படைத்துறை மற்றும் குடியதிகாரத்திற்கு பொறுப்பானது. கால்சா சீக்கியர்களின் நாடு எனவும் கூறப்படுகின்றது.  

## மேற்சான்றுகள்
# குரு அர்கோவிந்த்


| birth_name =  
| birth_date = 19 சூன் 1595  
| birth_place = குரு கி வடாலி, அம்ரித்சர், பஞ்சாப், இந்தியா  
| death_date = ஆறாவது சீக்கிய குரு ஆவார். முகலாயப் பேரரசர் ஜஹாங்கீரால் தனது தந்தை குரு அர்ஜன் கொல்லப்பட்டதால் பதினோராவது அகவையிலேயே மே 30, 1606இல் குருவாக பொறுப்பிலமர்ந்தார். இசுலாமிய சமய ஒறுப்பை எதிர்க்கவும் சமய சுதந்திரத்தைக் காக்கவும் சீக்கியத்தினுள் படைத்துறை மரபை துவக்கியதற்காக இவர் அறியப்படுகின்றார். 37 ஆண்டுகள், 9 மாதங்கள், 3 நாட்கள் குருவாக பொறுப்பாற்றி நீண்ட காலம் பொறுப்பிலிருந்த குருவாக விளங்குகின்றார்.  
## மேற்சான்றுகள்
# 1575



ஆண்டு **1575** (**MDLXXV**) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்

- சூன் 28- நாகாசினோ சமர்
- டிசம்பர் 16 &ndash; சிலியின் வால்தீவியா நகரில் நிலநடுக்கம் ஏற்பட்டது.
- மேற்கு எசுத்தோனியாவை உருசியர்கள் கைப்பற்றினர்.
- போர்த்துக்கீசர் அங்கோலாவின் லுவாண்டா நகரை அமைத்தனர்.
- அரையாப்பு பிளேக்கு வெனிசில் பெருமழிவை ஏற்படுத்தியது.
- இந்தோனேசியாவின் தெர்னாதே சுல்தானகத்தில் இருந்து போர்த்துக்கேயர்கள் முற்றாக வெளியேற்றப்பட்டனர்.
- இலாகூர் கோட்டையை முகலாயப் பேரரசர் அக்பர் கைப்பற்றினார்.

## பிறப்புகள்

## இறப்புகள்
- டொம் கொன்சுடன்டீனோ டி பிரகன்சா, இந்தியாவின் போர்த்துக்கீச ஆளுநர் (பி. 1528)
# சத்ய ஹரிச்சந்திரா (1943 திரைப்படம்)



***சத்ய ஹரிச்சந்திரா*** 1943 ல் வெளிவந்த கன்னடத் திரைப்படமாகும். இத்திரைப்படம் ஆர் நாகேந்திர ராவ் இயக்கியுள்ளார். சுப்பையா நாயுடு, லட்சுமிபாய் மற்றும் ஆர். நாகேந்திர ராவ் ஆகியோர் இத்திரைப்படத்தில் நடித்துள்ளனர். தார்வாடு இடத்தில் இத்திரைப்படம் 100 நாட்கள் வெற்றிகரமாக ஓடியது.  

## தமிழ் மொழிமாற்று
இத்திரைப்படம் தமிழில் மொழிமாற்றம் செய்யப்பட்டு "ஹரிச்சந்திரா" என்ற பெயரில் 1944 ஜனவரி 6 இல் வெளியிடப்பட்டது. இதுவே இந்தியாவில் முதல் மொழிமாற்றுத் திரைப்படமாகும்.  

## இசை
ஆர். சுதர்சனம் இத்திரைப்படத்திற்கு இசையமைத்திருந்தார். காம்கி ராமகிருஷ்ண சாஸ்திரி இத்திரைப்படத்திற்கு பாடல்களை எழுதினார்.  

## இவற்றையும் காண்க
- இந்து தொன்மவியல் திரைப்படங்களின் பட்டியல்

## ஆதாரங்கள்
# சத்ய ஹரிச்சந்திரா (1951 திரைப்படம்)

**சத்ய ஹரிச்சந்திரா** என்பது 1951ல் வெளிவந்த நேபாளத் திரைப்படமாகும். இத்திரைப்படம் இந்து தொன்மவியல் கதையான அரிச்சந்திரன் கதையை மையமாகக் கொண்டது. இத்திரைப்படத்தினை டிபி பரியார் இயக்கியிருந்தார். இத்திரைப்படம் நேபால திரையுலகில் முக்கியத்துவமானதாகும்.  

சத்ய ஹரிச்சந்திரா நேபால மொழியில் வெளியான முதல் திரைப்படம் என்ற பெருமை பெற்றது.  
## நடிகர்கள்
- பிரேம்
- கந்தா
- ஷீலா
- சான்டௌவ்

## இவற்றையும் காண்க
- இந்து தொன்மவியல் திரைப்படங்களின் பட்டியல்

## ஆதாரங்கள்
# காலிஸ்தான் அதிரடிப்படை

**காலிஸ்தான் அதிரடிப்படை ( Khalistan Commando Force** அல்லது **KCF )** என்பது ஆயுதம் ஏந்திய சீக்கிய தேசிய அமைப்பு ஆகும். இது இந்தியாவின் பஞ்சாப்பில் செயல்பட்டுவந்தது. அமெரிக்க அரசு துறையின் அறிக்கையின்படியும், பஞ்சாப் காவல்துறை புலனாய்வு பிரிவு உதவி இன்ஸ்பெக்டர் ஜெனரல் கூற்றின்படியும், காலிஸ்தான் அதிரடிப்படை இந்தியாவின் நடந்த பல படுகொலைகளுக்கு பொறுப்பாக கூறப்படுகிறது. 1995 இல் பஞ்சாப் முதல்வர் பியாந்த் சிங் படுகொலை உட்பட.  

காலிஸ்தான் அதிரடிப்படை வீரர்களை விடுதலைப் போராட்ட வீரர்களாக அறிவித்து சீக்கியரில் குறிப்பிட்ட பிரிவினரின் மத்தியில் ஆதரவு நிலவுகிறது.  

## உருவாக்கமும், தலைமையும்.
காலிஸ்தான் அதிரடிப்படையை 1986 இல்நிறுவியவர் மான்பீர் சிங் சாயிரு என்பவராவார்.  

1986, ஆகத்து 8 அன்று பஞ்சாப் காவல்துறையால் மான்பீர் சிங் கைதுசெய்யப்பட்டு இறுதியில் கொல்லப்பட்டார். அல்லது காணாமல்போக செய்யப்பட்டார்.  

மான்பீர் சிங்கின் மரணத்திற்குப்பின் காலிஸ்தான் அதிரடிப்படையின் தலைவராக கன்வர்ஜித் சிங் என்பவர் செயல்பட்டார்.d 1989 இல் கன்வர் சிங்கும், மேலும் இரு உறுப்பினர்களும் காவல் துறையினரால் ஜலந்தருக்கு அருகில் கைதுசெய்யப்பட்டனர். அப்போது ஒருவர் தப்பிச் சென்றார். கைதானபோது கன்வர் சிங்குக்கு 23 வயதுதான். இயக்கத்தைப் பற்றிய தகவல்களை பாதுகாக்க சயனைடு குப்பியை கடித்து உண்டு மரணமடைந்தார்.  
இவரது இழப்பிற்குப்பின் இயக்கம் வலுவிழந்த்தது, காலிஸ்தான் அதிரடிப்படை பல துண்டுகளாக வஸ்சான் சிங் சாபர்வால், பரமசித் சிங் பஞ்ச்வால், குர்சத் சிங் ராஜஸ்தானி ஆகியோர் தலைமையில் சிதறியது.  

இதுமட்டுமல்லாது லபஹ் சிங் இறந்தத பின்னர் காலிஸ்தான் அதிரடிப்படை தோல்விகளை சந்திக்கத் துவங்கியது. - பப்பர் கல்சா லபஹ் சிங்குடன் அமைக்கபட்ட கூட்டணி சுக்தேவ் சிங் பப்பரின் இழப்புடன் முடிவுக்குவந்தது.  

காவல் துறையாலும் மற்றும் பிற இந்திய பாதுகாப்பு படைகளாலும் காலிஸ்ன் அதிரடிப்படையின் லெப்டினட் ஜெனரல்கள் மற்றும் பகுதி தளபதிகள் ஆகியோர் பிடிபட்டனர், அல்லது கொல்லப்பட்டனர், இறுதியில் பல பிரிவுகளும் நொறுக்கப்பட்டன.
# சத்ய ஹரிச்சந்திரா (1965 திரைப்படம்)


சத்ய ஹரிச்சந்திரா டிஜிட்டல் கலரில் வெளிவந்த இந்திய அளவிலான மூன்றாவது படமாகும். இது ஏப்ரல் 2008ல் வெளியிடப்படு வணிக ரீதியாக வெற்றியடைந்தது.  

## நடிகர்கள்
- ராஜ்குமார் ... அரிச்சந்திரன்
- பண்டரிபாய் .. சந்திரமதி
- உதயகுமார் ... விசுவாமித்திரர்
- நரசிம்மராஜூ ... நட்சத்திரிகா
- எம். பி. சங்கர் ... வீரபாகு
- கே. எஸ். அஸ்வந்த் ... வசிட்டர்
- பேபி பத்மனி .. லோகிதாஸ்

## இவற்றையும் காண்க
- இந்து தொன்மவியல் திரைப்படங்களின் பட்டியல்

## ஆதாரங்கள்
# ஆர்பிஜி

**ஆர்பிஜி** (*RPG*) என்பது பின்வருவனவற்றைக் குறிக்கலாம்:  

## ஆயுதங்கள்
- எறிகணையினால் உந்தப்படும் எறிகுண்டு
- உருசிய மொழியில் சுருக்கமாக:
  - *Ruchnoi Protivotankovyi Granatomyot*, பீரங்கிவண்டி எதிர்ப்பு எறிகுண்டு ஏவும் ஆயுதம்:
    - ஆர்பிஜி-2
    - ஆர்பிஜி-7
    - ஆர்பிஜி-16
    - ஆர்பிஜி-18
  - *Ruchnaya Protivotankovaya Granata*, பீரங்கிவண்டி எதிர்ப்பு எறிகுண்டு:
    - ஆர்பிஜி-6
    - ஆர்பிஜி-40
    - ஆர்பிஜி-43

## மருத்துவத்தில்
- Ribosomal protein gene, பார்க்க இரைபோசோம்

## நிறுவனம்
- ஆர்பிஜி குழுமம்
# சுகுமார் (ஒளிப்பதிவாளர்)



**எம். சுகுமார்** ஓர் இந்தியத் திரைப்பட ஒளிப்பதிவாளர் ஆவார். தமிழ், இந்தி, தெலுங்கு, மலையாளம் உள்ளிட்ட மொழித் திரைப்படங்களில் பங்காற்றி வருகிறார்.  

## வாழ்க்கைக் குறிப்பு
### தனிப்பட்ட வாழ்க்கை
புகழ்பெற்ற திரைப்பட ஒளிப்பதிவாளர் எம். ஜீவன் இவரது அண்ணன் ஆவார்.  
### திரை வாழ்க்கை

## திரைப்பட விபரம்
### ஒளிப்பதிவாளராக

- *கொக்கி* (2006) (ஒரு பாடல்)
- *லாடம்* (2009)
- *மதுரை சம்பவம்* (2009)
- *மைனா* (2010)
- *தடையறத் தாக்க* (2012)
- *கும்கி* (2012)
- *யாரே கோகதாலி* (2012)
- *நிமிர்ந்து நில்* (2014)
- *மான் கராத்தே* (2014)
- *ஹாலி டே* (2014) (ஒரு பாடல்)
- *மொசக்குட்டி* (2014)
- *காக்கிச் சட்டை* (2015)
- *தொப்பி* (2015)
- *சந்தா பை கபிராசு* (2015)
- *கண்டுபிடி கண்டுபிடி* (2015)
- *கெத்து* (2015)
- *தர்மதுரை* (2016)
- *வீர சிவாஜி* (2016)
- *விஜய் 60* (2017)
# டி. ஜி. லிங்கப்பா


**டி. ஜி. லிங்கப்பா** என பரவலாக அறியப்பட்ட **திருச்சிராப்பள்ளி கோவிந்தராஜுலு லிங்கப்பா** (22 ஆகத்து 1927 – 5 பிப்ரவரி 2000) பழம்பெரும் திரைப்பட இசையமைப்பாளர் ஆவார். தமிழ், கன்னடம், தெலுங்கு மொழித் திரைப்படங்களுக்கு இவர் இசையமைத்தார். இவரின் தந்தை ஜி. கோவிந்தராஜுலு "ஸ்பெஷல்" நாடகங்களில் ஆர்மோனியம் வாசிப்பவராகப் பணியாற்றியதோடு திருச்சியில் இசைக் கருவிகள் விற்பனை நிலையம் ஒன்றையும் நடத்தி வந்தார்.  
## இசையமைத்த தமிழ்த் திரைப்படங்கள்
1. சின்னதுரை (1952)
1. கல்யாணம் பண்ணியும் பிரம்மச்சாரி (1954)
1. விளையாட்டு பொம்மை (1954)
1. முதல் தேதி (1955)
1. வாழ்விலே ஒரு நாள் (1956)
1. தங்கமலை ரகசியம் (1957)
1. தேடி வந்த செல்வம் (1958)
1. கன்னியின் சபதம் (1958)
1. சபாஷ் மீனா (1958)
1. எங்கள் குடும்பம் பெரிசு (1958)
1. புதுமைப்பெண்
1. மாலா ஒரு மங்கல விளக்கு (1959)
1. பாண்டித் தேவன் (1959)
1. எல்லாரும் இந்நாட்டு மன்னர் (1960)
1. சங்கிலித்தேவன் (1960)
1. குழந்தைகள் கண்ட குடியரசு (1960)
1. முரடன் முத்து (1964)
1. தாயின் மேல் ஆணை (1966)
1. தங்க மலர் (1969)
1. கடவுள் மாமா (1974)
1. வீர அமர்சிங்
1. என்னைப் பார்
# இராமாயணம் (திரைப்படம்)


***பால இராமாயணம்*** 1996ல் வெளிவந்த தெலுங்குத் திரைப்படமாகும். இதனை குணசேகர் இயக்கியிருந்தார். இத்திரைப்படத்திற்கு எம். எஸ். ரெட்டி தயாரிப்பாளராவார். இத்திரைப்படத்தில் ஜூனியர் என்டிஆர் கடவுள் இராமனாக நடித்திருந்தார். இத்திரைப்படத்திற்கு சிறந்த குழந்தை திரைப்படத்திற்கான விருது கிடைத்தது.  

இத்திரைப்படத்தில் நடிப்பதற்காக 3,000 சிறுவ சிறுமிகளை ஐதராபாத்து (இந்தியா) மற்றும் ஐதராபாத்து (இந்தியா) பள்ளிகளிலிருந்து தேர்ந்தெடுத்தார்கள்.  

## கதை
இந்து சமய கடவுளான திருமால் இராமராக பிறந்து இராவணன் என்ற அசுரனை எதிர்ப்பதை கதைகளமாகக் கொண்டது.  

## விருதுகள்

|-  
| 1996  
| குணசேகரன்  
| சிறந்த குழந்தை திரைப்படத்திற்கான தேசிய விருது  
|}  

## ஆதாரங்கள்
# அம்மன் கோவில் வாசலிலே



**அம்மன் கோவில் வாசலிலே** என்பது 1996-இல் வெளிவந்த இந்தியத் தமிழ்த் திரைப்படமாகும். இதனை இராமராஜன் இயக்கினார். எஸ்.ராஜாராம் தயாரித்தார்.  

இராமராஜன், சங்கீதா, மணிவண்ணன், செந்தில் ஆகியோர் உடன் நடித்திருந்தனர். இத்திரைப்படத்திற்கு சிற்பி இசையமைத்துள்ளார்.  

## நடிகர்கள்
- ராமராஜன்
- சங்கீதா
- மணிவண்ணன்
- செந்தில்
- காந்திமதி
- குள்ளமணி
- சந்தான பாரதி .. கௌரவத் தோற்றம்
- ஆர். சுந்தர்ராஜன் .. கௌரவத் தோற்றம்
- இராஜஸ்ரீ .. கௌரவத் தோற்றம்

## பாடல்கள்
இத்திரைப்படத்திற்கு சிற்பி இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.  

| "அம்மன் கோவில் வாசலிலே" | மலேசியா வாசுதேவன், எஸ். ஜானகி |  |
| --- | --- | --- |
| "என்ன வில அது என்ன" | எஸ். பி. பாலசுப்பிரமணியம், சிற்பி |  |
| "இளமனசு ரண்டு" | சித்ரா |  |
| "பொன்னூஞ்சல் ஆடுது பால்நிலா" | எஸ். பி. பாலசுப்பிரமணியம், கே. எஸ். சித்ரா |  |
| "உன் மல்லியப்பூ" | மனோ, சுவர்ணலதா |  |
| "வந்தாள் புகுந்த வாசல்" | கே. எஸ். சித்ரா, சுவர்ணலதா |  |
| "வயசுப் பொண்ணுதான்" | கே. எஸ். சித்ரா | } |
# பஞ்சாபில் இந்துமத விழாக்கள்

**பஞ்சாபில் இந்துமத விழாக்கள்** *(Hindu Punjabi festivals)* என்ற இப்பட்டியலில் பஞ்சாபில் கொண்டாடப்படும் இந்து மதம் சார்ந்த திருவிழாக்கள் பட்டியலிடப்பட்டுள்ளன. மகி மற்றும் வைசாக்கி திருவிழாக்கள், பஞ்சாபி நாட்காட்டியில் சூரிய மாதங்களை அடிப்படையாக கொண்டு உறுதி செய்யப்படுகின்றன. எஞ்சிய திருவிழாக்கள் யாவும் பஞ்சாபி நாட்காட்டியின் சந்திர மாதங்களை அடிப்படையாகக் கொண்டு உறுதி செய்யப்படுகின்றன.  

## திருவிழா நடைமுறைகள்

பஞ்சாபில் வாழும் இந்துக்கள் பஞ்சாபி நாட்காட்டியின் குறிப்புகள் அடிப்படையில் அவர்களுக்கான திருவிழாக்களை இறுதி செய்தும் கொண்டாடியும் வருகின்றனர்.  

## முக்கிய பஞ்சாபி இந்து பண்டிகைகள்
| மகி பண்டிகை | சனவரி 14 | இப்பண்டிகை உத்ராயனை நினைவுபடுத்தும் நாளாகும். மகர சங்கராந்திக்கு பஞ்சாபி பெயர். . |
| --- | --- | --- |
| ஓலி | மார்ச்சு/பால்கன் பூர்ணிமா | இளவேனிற்கால வண்ணங்களின் திருவிழா. |
| இராம நவமி | சைத்ரா | இராமர் பிறந்த நாள் விழா. |
| அனுமன் செயந்தி | மார்ச்சு/சைத்ரா பூர்ணிமா | அனுமன் பிறந்த நாள் விழா. |
| வைசாக்கி | ஏப்ரல் 13/வைசாக்கி | பஞ்சாபி புத்தாண்டு.மேச சங்கராந்தியில் வருகிறது. |
| கிருட்டிண செயந்தி | சரவணா, கிருட்டிண பட்சம், அசுதமி | கிருட்டிணன் பிறந்த நாள் விழா. |
| சாஞ்கி | மாறுபடும் | பெண் தெய்வத்திற்கு மரியாதை செய்தல் |
| நவராத்திரி | சந்திரமாதம் அசுவினின் பத்தாம் நாள் | துர்கா தேவிக்கு மரியாதை செலுத்தும் நாள். |
| சிராத்கா | பத்ராபடா மாதத்தின் இரண்டாவது பாதி | மூதாதையர்களை நினைவு கூறும் நாள். |
| விசயதசமி | சந்திரமாதம் அசுவினின் பத்தாம் நாள் | இராவணன் இராமரால் தோற்கடிக்கப்பட்டதைக் கொண்டாடும் நாள் |
| தீபாவளி | கார்த்திக் மாத அமாவாசை நாள் | இராமர் மற்றும் சீதை அயோத்திக்கு திரும்பியதை கொண்டாடும் நாள். |
| பௌ-பீச் பஞ்சாப்பில் பாய் டூச் என்றும் அறியப்படுகிறது | மாறுபடும் | சகோதர சகோதரிகள் நாள் தீபாவளிக்கு இரண்டு நாட்கள் கழித்து கொண்டாடுவர். |
| கார்த்திக் பூர்ணிமா | கார்த்திக் | லவா குசா பிறந்த இடமாகக் கருதப்படும் அம்ரித்சரில் உள்ள ராம தீர்த்த மந்திரில் விழா கொண்டாட்டம் |

## பிற பண்டிகைகள்

மேற்கண்ட பண்டிகைகளுடன் பஞ்சாபி இந்துக்கள் வசந்தப் பட்டத் திருவிழா, தீச் மற்றும் குக்கா போன்ற பஞ்சாபி பண்டிகைகளும் கொண்டாடுகின்றனர்.  

## காட்சிமேடை
# சீதா கல்யாணம் (1976 திரைப்படம்)



***சீதா கல்யாணம்*** என்பது 1976 ல் வெளியான தெலுங்குத் திரைப்படமாகும். இத்திரைப்படம் இந்து தொன்மவியல் இதிகாசமான இராமாயணத்தினை அடிப்படையாகக் கொண்டது.  

இத்திரைப்படத்தினை பாபு இயக்கியிருந்தார். இத்திரைப்படத்திற்கு சிறந்த இயக்குனருக்கான பிலிம்பேர் விருது கிடைத்தது. பிஎப்ஐ லண்டன் திரைப்பட திருவிழா, சிகாகோ சர்வதேச திரைப்படதிருவிழா, சான் ரேனோ மற்றும் தென்வர் சர்வதேச திரைப்படம் போன்றவற்றில் இத்திரைப்படம் திரையிடப்பட்டுள்ளது.  

## நடிகர்கள்
- ரவிக்குமார் ... திருமால் / இராமர்
- ஜெயபிரதா ... திருமகள் / சீதை
- கும்மடி வெங்கடேஷ்வர ராவ் ... தசரதன்
- கந்த ராவ் ... நாரதர்
- கைகல சத்தியநாராயணா ... இராவணன்

## விருதுகள்
;தென்னிந்திய பிலிம்பேர் விருதுகள்  
- 1976 - சிறந்த இயக்குனருக்கான பிலிம்பேர் விருது (தெலுங்கு) – பாபு

## ஆதாரங்கள்
# மகி



**மகி** என்பது மகரச் சங்கராந்திக்கான பஞ்சாபி மொழிப் பெயராகும். இது குளிர்கால அறுவடைப் பண்டிகையாக இந்தியா முழுவதும் கொண்டாடப்படுகிறது .மகி மக முதல் நாளில் பஞ்சாப், இமாச்சலப்பிரதேசம், அரியானா பகுதிகளில் பஞ்சாபியர் கால அட்டவணைப்படி கொண்டாடப்படுகிறது. இது பண்பாட்டுப் பண்டிகையாக மட்டுமன்றி பருவக்கால, சமயப் பண்டிகையாகவும் விளங்குகிறது. இது வேளாண்மைப் புத்தாண்டு தொடங்கும் பகல்வெளிச்ச மிக்க நாட்களில் விளையாட்டுகள் நிகழும் பண்டிகையாகவும் திகழ்கிறது.  

## பண்பாட்டுத் திருவிழா

### பருவக் காலத் திருவிழா
மகி பகல் வெளிச்சம் மிகுவதைக் குறிப்பிடுகிறது .. சிசிர் பருவம் குளிர்காலத்தின் இரண்டாம் பகுதியான பின்பனிக்காலம் ஆகும். எனவே மகி பருவக்காலப் பண்டிகையும் ஆகும்.  

### மரபுகள்

#### உணவு
இந்தியாவின் மற்ற பகுதிகளைப்போல குளிர்காலத்தில் பஞ்சாபிலும் இமாச்சலப் பிரதேசத்திலும் ஃஆர்யானாவிலும் நெல் அறுவடை நிகழ்வதில்லை. என்றாலும் நெல் அறுவடை இலையுதிர் காலத்தில் நடைபெறுகிறது. இந்த அறுவடை மகியன்று கொண்டாடப்படுகிறது. எனவே இன்று பாற்கஞ்சி காய்ச்சிப் பருகப்படுகிறது . குளிர்கால விளைச்சலான கரும்புச் சாறு அருந்தப்படுகிறது. இது கீர் என வழங்குகிறது. "Poh ridhi, Magh khadi" என்றொரு பஞ்சாபிப் பழமொழி உண்டு. இதன் பொருள் போ மாதப் பாற்கஞ்சி அடுத்த மகி மாத முதல் நாளில் பருகப்படுகிறது என்பதாகும். பஞ்சாபின் சில பகுதிகளில் கிச்சடி வெல்லமும் கரும்புத் துண்டும் கலந்து உண்ணப்படும்.இவை எல்லாமே குளிர்கால அறுவடைப் பொருள்களாகும். எள்கலந்த தின்பண்டங்களும் மரபாக உண்ணப்படுவதுண்டு. இவற்றோடு, வசந்தப் பட்டப் பண்டிகையின்போது கவிநிற அரிசியுணவு மரபாக ஆர்வத்தோடு சேர்த்துக்கொள்ளப்படுகிறது.  

#### மகி விருந்து (மோகு-மகி)
பஞ்சாபின் சில பகுதிகளில் இளம்பெண்கள் மூத்த பெண்டிரிடம் விருந்து கேட்பர். இது மகி விருந்து (மோகு-மகி) எனப்படும். இந்நிகழ்வு மகியன்று காலையின் நிகழும்.மக்கள் குழுமிப் பார்க்க பலவிழாக் காட்சிகளாக, கபட்டி, மற்போர், பஞ்சாப் பகுதி விளையாட்டுகள், இந்திய விளையாட்டுகள் போன்றவை நிகழும்.  

## முக்த்சார் போர்ப் பெருவிழா

மகியன்று முக்த்சார் நகரில் மிகப்பெரிய கண்காட்சிக்கு ஏற்பாடு செய்யப்படும். இது மகி மேளா எனப்படுகிறது. இதில் சாளி முக்தேவின் போர்க்காட்சி அரங்கேறும். இது வரலாற்றுக் கால முக்த்சார் போர்க் காட்சி ஆகும். இந்நகரிலுள்ள குளத்தில் குளிப்பவர்களுக்கு விடிவு கிட்டுமென நம்பப்படுகிறது.
# பஞ்சாபித் திருவிழாக்கள்


பஞ்சாபியர் ஓரளவுச் சமயநீக்கப் பொருண்மையுள்ள பல திருவிழாக்களைக் கொண்டாடி வருகின்றனர், இவை பண்பாட்டுத் திருவிழாக்களாக அனைத்து சமய மக்களாலும் கொண்டாடப்படுகின்றன. திருவிழா கொண்டாட்ட நாள் பஞ்சாபியர் கால அட்டவணைப்படி முடிவு செய்யப்படுகின்றன.  

**பஞ்சாபித் திருவிழா**க்கள் கீழே பட்டியலிடப்படுகின்றன.  

## பஞ்சாபியர் திருவிழாக்கள்
### மகி

க்கான கீர் எனும் பாற்கஞ்சி]]  
மகரச் சங்கராந்தி பஞ்சாபியர்களால் அடிக்கடி மகி என்றே அழைக்கப்படுகிறது. மக்கள் குருதுவாரா அல்லது மந்திர் போன்ற கோயில்களுக்குச் செல்கின்றனர். இவ்விழாவில் இருந்து பகலில் வெளிச்சம் கூடும். கீர் எனும் பாற்கஞ்சி உண்டு விழாவைக் கொண்டாடுவர். விளையாட்டுப் போட்டிகள் இப்பகுதிகளில் நடத்தப்படுகின்றன.  

### உலோகிரி

உலோகிரி என்பது மரபாக பனிக்காலத்தில் கரும்பு அறுவடை நடக்கும் பனிக்காலத் திருவிழாவாகப் பஞ்சாப் பகுதியில் கொண்டாடப்படுகிறது. இப்பண்டிகை பனிக்காலக் கதிர்திரும்பும் நாளாகவும் குறிப்பாகக் கொண்டாடப்படுகிறது; மேலும் இது உழவர்களின் நிதியாண்டின் இறுதி நாளாகும்.  

### வசந்த்த் திருவிழா

வசந்தப் பட்டத் திருவிழா இளவேனிலாம் வசந்த காலத்தை வரவேற்கும் பருவத் தொடக்க விழாவாகும். இந்நாளில் மரபார்ந்த வண்ணம் மஞ்சளாகும்; செய்யப்படும் உணவு குங்குமப்பூ சாதமாகும்.  

### ஃஓலி

ஃஓலி என்பதும் ஓர் இளவேனில் பருவத் தொடக்கத்தைக் கொண்டாடும் விழாவாகும். இது எதிர்ப்படுபவர் மீது வண்ணப்பொடி தூவி விளையாடும் மகிழ்ச்சித் திருவிழாவாகும். இது இளவேனிலின் தொடக்கத்தைக் குறிக்கும் பஞ்சாபிய முதல் நிலாமாத நாளான சேத் நாளில் கொண்டாடப்படுகிறது .  

### வைசாகி

வைசாக்கி என்பது பஞ்சாபி அறுவடையும் புத்தாண்டும் கலந்த, பொங்கலை ஒத்த, திருவிழா ஆகும். இந்நாளில் பஞ்சாபெங்கிலும் திருவிழா கடைபிடிக்கப்படும்.  

### இராக்ரி (காப்புக்கட்டு)

இரக்சூபந்து எனும் காப்புக்கட்டு பஞ்சாப் பகுதியில் 'இராக்ரி' எனப்படும். இது இது அண்ணன் தம்பியர், அக்காத் தங்கையர் நாளாகக் கொண்டாடப்படுகிறது.  

### தீயான் (ஊஞ்சல்)

தீயான் என்பது பருவ மழைக் காலத்தினை வரவேற்கும் விழாவாகும். இது பஞ்சாபில் தீ எனும் நாளில் தொடங்கி 13 நாட்களுக்கு நடைபெறுகிறது. இந்நாளில் பெண்டிரும் சிறுமியரும் கித்த நடனம் ஆடியபடி குடும்பங்களுக்கு வருகை தருவர்.  

## பஞ்சாப் அறுவடைத் திருவிழாக்கள்
கீழ்வரும் திருவிழாக்கள் அறுவடைத் திருவிழாக்கள் ஆகும்:  
### உலோகிரி

உலோகிரி என்பது பருப்பும் கொட்டையும் கரும்பும் அறுவடையாகும் பனிக்கால அறுவடைத் திருவிழா ஆகும்.  

### வைசாக்கி

வைசாக்கி என்பது பஞ்சாபில் இளவேனிற் காலக் கோதுமை அறுவடையைக் கொண்டாடும் திருவிழா ஆகும்.  

### தீபாவளி
# சுர்ஜித் சிங் ரண்டாவா


**சர்தார் சுர்ஜித் சிங் ரண்டாவா** ( Sardar **Surjit Singh Randhawa** ( அக்டோபர் 10, 1951 - சனவரி 6, 1984) என்பவர் இந்தியாவுக்காக ஆடிய ஒரு வளைதடி வீரர். இவர் இந்திய தேசிய வளைதடி அணியில் இடம்பெற்று 1976 கோடைக்கால ஒலிம்பிக் போட்டியில் கலந்து கொண்டு ஆடினார். இந்திய வளைதடி பந்தாட்ட அணியின் தலைவராகவும் இருந்தார்.  

## துவக்க வாழ்க்கை மற்றும் கல்வி
இவர் பஞ்சாப்பின் பட்டாலாவில் பிறந்தார். அதே ஊரில் உள்ள குருநானக் பள்ளியில் படித்தார். ஜலந்தரில் உள்ள லையால்பூர் கல்சா கல்லூரியில் படித்தபோது பல்கலைக்கழக அளவிலான வளைதடி பந்தாட்ட அணியில் ஆடத்துவங்கினார்.  

## வாழ்க்கை
கல்லூரி வாழ்க்கைக்குப் பின் பஞ்சாப் காவல்துறையில் சில ஆண்டுகள் பணிபுரிந்தார். 1972 ஆண்டு ஆம்ஸ்டர்டம் நகரில் நடந்த உலக வளைதடி போட்டியில் விளையாடினார். அதே ஆண்டு நடந்த கோடைக்கால ஒலிம்பிக், 1974 மற்றும் 1978 ஆசிய விளையாட்டுப் போட்டிகள், 1976 கோடைக்கால ஒலிம்பிக், 1978 இல் ஆசிய விளையாட்டுப் போட்டிகளில் பேங்காக்கில் விளையாடினார், மேலும் 1982 இல் உலக கோப்பை போட்டிகள் மும்பையில் கலந்து கொண்டார். 1975 இல் கோலாலம்பூரில் நடந்த உலக கோப்பை போட்டியில் வென்ற அணியில் இருந்தார். அவர்அடுத்த ஆண்டு 1973 இல் உலக வளைத்தடி அணி XI மற்றும் அனைத்து நட்சத்திர வளைத்தடி XI அணியில் சேர்க்கப்பட்டார். மேலும் இவர் இரண்டிலும் இருந்தது அதிக கோல் அடித்தவர்- ஆஸ்திரேலியாவின் பெர்த் நகரில் நடந்த பன்னாட்டு வளைதடி போட்டி மற்றும் 1978 ஆசிய விளையாட்டுப் போட்டிகள் ஆகியவற்றில் ஆடினார். அவரது வாழ்க்கையில் அவர் 4 ஒலிம்பிக் போட்டிகளில் கோல்களை அடித்தார். துவக்கத்தில் அவர் இந்திய இரயில்வே மற்றும் இந்தியன் ஏர்லைன்ஸ் போன்றவற்றில் பணியாற்றினார், இறுதியாக பஞ்சாப் காவல்துறையில் பணியாற்றினார். 2012 ஆண்டு பஞ்சாப்பில் விளையாட்டை ஊக்குவிக்க இந்த அமைப்புக்கு பஞ்சாப் அரசால் உதவிகள் செய்யப்படுமென அறிவிக்கப்பட்டது. இவரது இறப்பிற்கு பிறகு இவருக்கு அருச்சுனா விருது 1998 ஆம் ஆண்டு வழங்கப்பட்டது.  

## தனிப்பட்ட வாழ்க்கை
இவரது மனைவியான சான்சாலுல் ஒரு பன்னாட்டு வளைதடியாட்ட விளையாட்டு வீரராவார், 1970 களில் இந்தியாவின் மகளிர் தேசிய பீல்ட் வளைதடியாட்ட அணியில் விளையாடியுள்ளார்..  
இவரின் மகன் சர்பிரிந்தர் சிங் ரண்டவா உலக அளவிலான ஒரு டென்னீஸ் வீரராவார். இவர் உலகம் முழுவதும் பல்வேறு பன்னாட்டு போட்டிகளில், இந்தியாவின் சார்பில் ஆடியுள்ளார் . இந்தோனேசியாவில் நடந்த ஆசிய விளையாட்டுப் போட்டிகளில் இரண்டாம் இடம் பிடித்தார்.
# ஆவாட் பௌனி



**ஆவாட் பௌனி** *(Aawat pauni* (பஞ்சாபி: ਆਵਤ ਪਾਓੁਣੀ) என்பது பஞ்சாபி விவசாயிகள் மற்றும் விவசாயத் தொழிலாளர்கள் கூட்டாக ஒன்று சேர்ந்து அறுவடை செய்யத் திரளும் ஒரு பாரம்பரியத் திருநாளாகும். வைசாக்கி மாதத்தில் இந்த அறுவடை நாள் மிகப் பிரபலமாக இருக்கும்.  

ஆவாட் என்பதன் பொருள் ” வந்து சேருங்கள் “ அல்லது ” இங்கே வாருங்கள் “ என்பதாகும். இயந்திரங்களின் அறிமுகத்திற்கு முன்னர், உழவர்கள் தங்கள் உறவினர்கள் மற்றும் நண்பர்களை அறுவடைக்காக அழைப்பர். இவர்கள் அதே கிராமத்தைச் சார்ந்தவர்களாகவோ அல்லது அண்மையில் உள்ள பிற கிராமத்தைச் சார்ந்தவர்களாகவோ இருப்பர். இவ்வழக்கம் முற்றிலுமாக இன்று அழிந்து போகவில்லை என்ற போதிலும் படிப்படியாக தேய்பிறை போல குறைந்து கொண்டே வருகிறது.  

அறுவடைக்காக வருகின்ற உறவினர்கள் மற்றும் நண்பர்களுக்கு தினந்தோறும் மூன்று வேளை உணவு வழங்கப்படுவது வழக்கமாகும்
# தீயான் (ஊஞ்சல்)



**தீயான்** *(Teeyan (பஞ்சாபி: ਤੀਆਂ))* என்பது பருவ மழைக் காலத்தினை வரவேற்கும் ஊஞ்சல் திருவிழாவாகும். ஊஞ்சல் திருவிழாவிற்கு பஞ்சாபி மொழியில் தீயான் என்பது பெயராகும். பஞ்சாப் மற்றும் அரியானா மாநிலங்களில் இத்திருவிழா கொண்டாடப்படுகிறது. பஞ்சாபில் தீ எனும் நாளில் தொடங்கி 13 நாட்களுக்கு தொடர்ச்சியாக இத்திருவிழா நடைபெறுகிறது. அரியானாவில் இத்திருவிழா அரியாலி ஊஞ்சல் என்ற பெயரால் அழைக்கப்படுகிறது. இந்நாளில் பெண்டிரும் சிறுமியரும் கித்தா நடனம் ஆடுவதற்காக குடும்பங்களுக்கு வருகை தருவர் . பொதுவாக இவ்வூஞ்சல் திருவிழா மகள்கள் மற்றும் சகோதரிகளை முன்னிறுத்தி கொண்டாடப்படும் ஒரு விழாவாகும்.  

## கொண்டாட்டம்

பருவ மழைக் காலத்தில் சவான் சந்திர மாதத்தின் பிரகாசமான பாதியான மூன்றாம் நாளில் தொடங்கி இத்திருவிழா பௌர்ணமி வரை பெண்களால் கொண்டாடப்படுகிறது. இந்நாளில் திருமணமான பெண்கள் தங்கள் தாய் வீட்டிற்கு வருகைதந்து குதூகலத்தில் பங்கேற்கிறார்கள். பண்டைய காலத்தில் பெண்கள் சவான் மாதம் முழுவதும் தங்கள் தாய் வீட்டில் பெற்றோர்களுடன் மகிழ்ச்சியாக இருக்க இத்திருவிழா ஒரு வாய்ப்பை வழங்கியது.  

## பரிசுகள்

திருமணமாகிய பெண்களோ ஆகாதவர்களோ அவர்களுடைய சகோதரர்கள் இத்திருநாளில் அவர்களுக்கு சந்தரா என்ற பரிசுப் பேழையை அளிப்பார்கள். இப்பேழையில் பஞ்சாபி சேலைகள், இனிப்பு இலட்டு, வளையல்கள், மெகந்திப் பூச்சுகள் மற்றும் ஊஞ்சல் முதலான பொருட்கள் அடங்கியிருக்கும் . பாரம்பரியமாக பெண்கள் இவ்வாறு ஒன்று கூடி நடனமாடுவது படிப்படியாகக் குறைந்து வருகிறது  

## படக்காட்சியகம்

.  
## உணவு
தீயான் விழாவோடு தொடர்புடைய பாரம்பரிய உணவு வகைகள் சில:  

- பால்பொங்கல் (பாலில் வேகவைத்த அரிசி, கீர்)

## படக்காட்சியகம்

## விழாவின் பரவல்

தீயான் பெரும்பாலும் பருவகாலங்களில் நடைபெறுகிறது. பஞ்சாப் கிராமங்களில் பொதுவாக தீயான் கூடுகை நிகழ்வுகள் நடைபெறுவதில்லை. பள்ளி கல்லூரிகளில் குறைந்த செலவு நிகழ்வுகளாக கொண்டாடப்படுகின்றன. அரசு சில தேர்ந்தெடுக்கப்பட்ட தளங்களில் மட்டும் தீயான் விழாக்களுக்கு நிதியுதவி செய்கிறது.இந்தியாவிற்கு வெளியே கனடாவில்மற்றும் சிமெத்விக் நகரங்களிலும், ஆத்திரேலியாவில் மெல்போர்ன் நகரிலும் தீயான் விழா கொண்டாடப்படுகிறது.
# எலும்பு வங்கி

**எலும்பு வங்கி** என்பது நேர்ச்சி, கிருமித்தொற்று, புற்றுநோய் போன்றவற்றின் காரணமாக எலும்புகள் கடுமையாகப் பாதிக்கப்படும்போது, பாதிக்கப்பட்ட எலும்பை எடுத்துவிட்டு, அங்கு மாற்றாக உண்மையான எலும்பைப் பொருத்துவது, எலும்பு மாற்றுச் சிகிச்சை ஆகும். இதற்காக இறந்தவர்கள், மூளைச்சாவு ஏற்பட்டவர்கள் சிலசமயம் உயிரோடு இருப்பவர்களிடமிருந்தும் எலும்பைப் பெற்று, முறைப்படிப் பாதுகாத்து, எலும்பு மாற்றுச் சிகிச்சை தேவைப்படுபவர்களுக்குக் கொடுப்பதற்காக உருவாக்கப்பட்டதே எலும்பு வங்கி.  
## இந்தியாவில் எலும்பு வங்கி
1988 ஆண்டு இந்தியாவின் முதல் எலும்பு வங்கி மும்பை டாடா நினைவு மருத்துவமனையில் துவக்கப்பட்டது, அதைத் தொடர்ந்து, டெல்லி எய்ம்ஸ் மருத்துவமனையில் துவக்கப்பட்டது. தமிழகத்தில் முதன்முதலில் கோவை கங்கா மருத்துவமனையில் எலும்பு வங்கி தொடங்கப்பட்டது. சென்னை கீழ்பாக்கம் அரசு மருத்துவமனையில் எலும்பு வங்கியை துவக்குவதற்கான ஏற்பாடுகள் நடந்துவருகின்றன.  

## சேமிக்கும் முறை
எலும்புகளை. மிகவும் எளிதான வழியில், குறைந்த செலவில் சேமிக்க முடியும். மூளைச்சாவு ஏற்பட்டவரிடமிருந்து பெறப்பட்ட எலும்பை ஆல்ககாலில் கழுவிச் சுத்தப்படுத்தி, அதில் எய்ட்ஸ், மஞ்சள் காமாலை போன்ற கிருமிகள் இல்லை என்பது உறுதிப்படுத்தி, மைனஸ் 80 டிகிரி செல்சியஸில், குளிர்சாதனப் பெட்டியில் பல ஆண்டுகள் பாதுகாக்கப்படுகிறது. எலும்புகளை காமா கதிர்கள் கொண்டு தொற்றுநீக்கம் செய்து பாதுகாப்பதும் முறையும் உண்டு.  

பொதுவாக இறந்தவரின் உடலிலிருந்து 12 மணி நேரத்துக்குள் எலும்பைப் பெற்றுக்கொள்வர். உயிரோடு இருப்பவரிடமிருந்தும் அறுவை சிகிச்சை மேற்கொள்ளும்போது சேதமடைந்த எலும்பை நீக்கும்போது அந்த எலும்புகளை சேமிப்பது உண்டு. அதாவது இடுப்பு மாற்றுச் சிகிச்சை மேற்கொள்ளப்படும்போது, அங்குள்ள பந்துக்கிண்ண மூட்டு எலும்பைச் சேமித்து, அடுத்தவர்களுக்குப் பயன்படுத்துவதுண்டு. மார்புக்கு அருகிலுள்ள முதுகெலும்பு அறுவைச் சிகிச்சையின்போது விலா எலும்புகளைவெட்டி எடுப்பது நடைமுறை. இந்த எலும்புகளையும் பாதுகாத்துப் பின்னாளில் மற்றவர்களுக்குப் பயன்படுத்த முடியும். நேர்ச்சியின் போது கை, கால்கள் துண்டாகி தசைகள் நசுங்கிவிட்டால், அவற்றின் எலும்புகளை இம்மாதிரி சேமித்துப் பயன்படுத்த முடியும்.
# குரு அர்ஜன்



**குரு அர்ஜன் தேவ்** (Guru Arjan) (1563 ஏப்ரல் 15 - 1606 மே 30) என்பவர், சீக்கிய நம்பிக்கையின் முதல் தியாகியாகவும், மற்றும் பத்து சீக்கிய குருக்களில் இவர் ஜீவனுள்ள ஐந்தாவது குருவாகவும் இருந்தவர். மேலும், சீக்கியர்களின் புனித நூலான ஆதி கிரந்த் எனும் நூலை முதலில் தொகுக்கப்பட்டவராகவும் அறியப்படுகின்றார்.  

## சான்றாதாரங்கள்
# நெட்டி இசுட்டீவன்சு


**நெட்டி மரியா இசுட்டீவன்சு** (*Nettie Maria Stevens*, சூலை 7, 1861 – மே 4, 1912) அமெரிக்காவைச் சேர்ந்த மரபணுவியல் முன்னோடி. 1905 ஆம் ஆண்டு இவரும் எட்மண்டு பீச்சர் வில்சன் (1856–1939) என்பவருந்தான் முதன்முதலாக தாங்கள் தனித்தனியாக) ஆண்-பெண் வேறுபாட்டை நிறப்புரி (குரோமோசோம்) அடிப்படையில் நிறுவியவர்கள். இதுவே நிறப்புரியில் XY வேறுபாடுவழியாக பால்வேறுபாட்டை நிறுவிய முதலாய்வு  

## தொடக்கநிலை வாழ்க்கை
நெட்டி மரியா இசுட்டீவன்சு சூலை 7, 1861 இல் அமெரிக்காவில் உள்ள வெர்மாண்டு மாநிலத்தில் இருக்கும் கேவண்டிசு என்னும் ஊரில் பிறந்தார். இவருடைய பெற்றோர்கள் சூலியா இசுட்டீவன்சு, எஃபிரெயிம் இசுட்டீவன்சு. இவருடைய தாயார் இயற்கை எய்தியபிற்கு, இவருடைய தந்தையார் மறுமணம் செய்துகொண்டு மாசாச்சுசெட்சு மாநிலத்தில் உள்ள வெசுட்டுஃபோர்டு என்னும் இடத்துக்கு இடம்பெயர்ந்தனர். அங்கே இவர் 1880 இல் வெசுட்டுஃபோர்டு அகாதெமியில் பட்டம் பெற்றார்.  

நெட்டி இசுட்டீவன்சு அங்கே பள்ளியில் ஆசிரியராகவும் நூலகராகவும் பணிபுரிந்தார். படிப்பிப்பதில் உடற்கூற்றியல், விலங்கியல் போன்றவையும் கணிதம், இலத்தீன்மொழி, ஆங்கிலமொழிப்பாடங்களும் இருந்தன. அருகே இருந்த மார்த்தா திராட்சைத்தோட்டத்தில் (வினியார்டு) 1890 இல் நிகழ்ந்த கோடைக்கால பயிற்சிப்பாடங்கள் கற்பதில் பங்குகொண்டமையால் விலங்கியலில் ஆர்வம் ஏற்பட்டிருக்கலாம் எனக் கருதுகின்றார்கள்  

## கல்வி
மூன்று பருவங்கள் பயிற்றுவித்தப்பின்னர் அவர் தன்னுடைய கல்வியை அப்பொழுது வெசுட்டுஃபோர்டில் நார்மல் பள்ளி என அறியப்பட்டு இன்று வெசுட்டுஃபோர்டு மாநிலப்பல்கலைக்கழகம் என அறியப்படும் நிறுவனத்தில் தொடர்ந்தார். நான்காண்டுக் கல்வியை இரண்டாண்டிலேயே நிறைவுசெய்தார். வகுப்பிலேயே அதிகமதிப்பெண்கள் பெற்று முதலாவதாகத் தேறினார்  

வகுப்பில் முதலாவதாகத் தேறியபின்னர் இசுட்டான்ஃபோர்டு பல்கலைக்கழகத்தில் சேர்ந்து 1899 இல் இளங்கலைப் பட்டமும் 1900 இல் முதுகலைப்பட்டமும் பெற்றார். அதன்பின்னர் மேலும் தொடர்ந்து ஓராண்டு மேற்பட்டப்படிப்பில் இவர் பேராசிரியர் சென்கின்சு (Jenkins) அவர்களிடம் உடற்கூற்றியலில் பயிற்சி பெற்றார். பேராசிரியர் மெக்ஃபார்லாந்திடம் (McFarland) உயிரணு அல்லது செல்லியலில் பயிற்சிபெற்றார். பிரையன் மாவர் கல்லூரியில் முனைவர் பட்டம் பெற்றபின்னர் வாசிங்கடன் கார்ணிகி கழகத்தில் 1904–1905 ஆண்டுகளில் ஆய்வு உதவித்தொகை பெற்றார். 1905 ஆம் ஆண்டு சிறந்த் ஆய்வுக்கட்டுரை எழுதிய பெண்ணுக்கான பரிசாக 1000 அமெரிக்க வெள்ளி பெற்றார். இன்னொரு ஆய்வான விந்துத்தோற்றவியல் ("Spermatogenesis") பற்றிய அவருடைய ஆய்வே நிறப்புரியில் ஆண்-பெண் வேற்றுமைகாணும் புகழ்மிக்கத் துறையில் நுழைவு ஏற்பட உதவியது. Nettie Maria Stevens was buried in the Westfield, Massachusetts, cemetery alongside the graves of her father, Ephraim, and her sister, Emma.  

## சிறப்பு நிகழ்வு

நெட்டி இசுட்டீவன்சை கூகுள் தேடுபொறி முகப்பில் சூலை 7, 2016 இல் படமிட்டு சிறப்பு செய்தது  

## அடிக்குறிப்புகளும் மேற்கோள்களும்
# பிரகாஷ் ஜவடேகர்



**பிரகாஷ் ஜவடேகர்** (பிறப்பு: 30 சனவரி 1951) ஒரு இந்திய பாரதிய ஜனதா கட்சி (பாஜக) அரசியல்வாதி மற்றும் இந்திய அரசின் மனிதவள மேம்பாட்டு அமைச்சகத்தின் முன்னாள் அமைச்சர்.  

இவர் ராஜ்ய சபா<nowiki/>வில் நாடாளுமன்ற உறுப்பின<nowiki/>ராக 2008இல் மஹாராஷ்டிரா, மற்றும் 2014இல் மீண்டும் மத்தியப் பிரதேசத்தில் இருந்து தேர்ந்தெடுக்கப்பட்டார்.